Па розных накірунках мацнеюць сувязі Брэста з Жабінкай, у тым ліку праз творчыя кантакты. Марыя Мешчанчук, кіраўнік клуба “Дыялог”, што дзейнічае пры Савеце ветэранаў Ленінскага раёна, напярэдадні 9 мая запрасіла ў госці празаікаў і паэтаў Брэстчыны. Перад гледачамі выступіла старшыня абласнога аддзялення Саюза пісьменнікаў Беларусі Таццяна Дземідовіч. Свае творы чыталі берасцейцы Георгій Тамашэвіч і Аляксандр Юдзіцкі, Зінаіда Дудзюк і Мікола Панасюк, жабінкавец Расціслаў Бензярук і Мікалай Прасмыцкі (дарэчы, таксама моцна паяднаны біяграфіяй з жабінкаўскай зямлёй, у 1960-ых — 70-ых гадах стаяў ля вытокаў стварэння пасёлка Ленінскі, быў дырэктарам саўгаса “Рагазнянскі”, старшынёй Жабінкаўскага райвыканкама).